धनु: बृहस्पति का गोचर आपके अष्टम भाव में हो रहा है और बृहस्पति का अष्टम भाव में गोचर अनुकूल नहीं माना गया है अत: मन कुछ हद तक अशांत रह सकता है। अत: मन को संयमित करें इसके बाद ही किसी भी तरह का प्रयास करें क्योंकि संयमेन कृतो अभ्यास: शीघ्रम सिद्धिम प्रयच्छति। इस अवधि में कुछ हद तक अस्वस्थता का अनुभव हो सकता है। लेकिन बृहस्पति आपका राशि स्वामी है अत: इसके शुभ फल भी आपको मिलेंगे। आपका मन कुछ गूढ़ विद्याओं को जानने और उन पर अमल करने की ओर आकृष्ट हो सकता है। साथ ही कहीं से अचानक धन की प्राप्ति भी हो सकती लेकिन फिर भी इस समय पूंजी निवेश करना ठीक नहीं होगा। क्योंकि एक कहावत है कि गधे को खिलाने से न पुण्य होता न पाप वैसे ही इस निवेश का कोई फायदा नहीं होगा। इस समय किसी भी मामले में किसी और के भरोसे रहना भी ठीक नहीं होगा बल्कि आत्मनिर्भर रहना ही उचित होगा। कष्ट की स्थिति में घी, आलू और कपूर मंदिर में दान करें। सब मंगल होगा। अब बात मकर राशि की।